12.4.2022.
HR
Službeni list Europske unije
L 114/189
gorivima iz recikliranog ugljika koja se upotrebljavaju u prometu u skladu s člankom 28. stavkom 4.
Direktive (EU) 2018/2001.
Peto, mogu poslužiti za certificiranje biogoriva, tekućih biogoriva i goriva iz biomase s niskim rizikom od neizravnih promjena uporabe zemljišta.
Komisija može odlučiti da dobrovoljni nacionalni ili međunarodni programi mogu poslužiti u sve ili neke od tih svrha.
(4)
Ako gospodarski subjekt podastre dokaze ili podatke o sukladnosti s kriterijima održivosti i uštede emisija stakleničkih plinova dobivene u skladu s dobrovoljnim programom koji priznaje Komisija u mjeri obuhvaćenoj predmetnom odlukom o priznavanju, država članica ne bi trebala od dobavljača zahtijevati dodatne dokaze.
(5)
Zahtjev za priznavanje dobrovoljnog programa „Red Tractor Farm Assurance Crops and Sugar Beet Scheme” u skladu s člankom 30. stavkom 4.
Direktive prvi je put podnesen Komisiji 24. veljače 2021.
Na temelju tog zahtjeva Komisija je provela procjenu programa pri čemu su utvrđeni neki problemi koje je bilo potrebno ispraviti.
Primjereno ispravljen program podnesen je 23. lipnja 2021.
Programom su obuhvaćena biogoriva dobivena iz miješanih kultura i šećerne repe (isključujući otpad i ostatke) uzgojenih u Ujedinjenoj Kraljevini na poljoprivrednim gospodarstvima sve do prve točke isporuke poljoprivredne biomase.
(6)
Pri procjeni dobrovoljnog programa „Red Tractor Farm Assurance Crops and Sugar Beet Scheme” Komisija je utvrdila da su u njemu na odgovarajući način obuhvaćeni kriteriji održivosti utvrđeni u članku 29. stavcima od 3. do 5.
Direktive (EU) 2018/2001 te da se u njemu primjenjuje metodologija masene bilance u skladu sa zahtjevima iz članka 30. stavaka 1. i 2.
Direktive (EU) 2018/2001.
Provjera sukladnosti gospodarskih subjekata s kriterijima uštede emisija stakleničkih plinova za potrebe članka 29. stavka 10.
Direktive (EU) 2018/2001 nije obuhvaćena certifikacijom u okviru programa „Red Tractor Farm Assurance Crops and Sugar Beet Scheme”.
U navedenoj procjeni nije uzet u obzir predstojeći provedbeni akt koji se donosi u skladu s člankom 30. stavkom 8.
Direktive (EU) 2018/2001, a odnosi na pravila o provjeri kriterija održivosti i uštede emisija stakleničkih plinova te kriterija za nizak rizik od neizravnih promjena uporabe zemljišta.
Stoga će se „Red Tractor Farm Assurance Crops and Sugar Beet Scheme” ponovno procijeniti pri donošenju takvog provedbenog akta.
(7)
Procjenom dobrovoljnog programa „Red Tractor Farm Assurance Crops and Sugar Beet Scheme” utvrđeno je da on ispunjava odgovarajuće standarde pouzdanosti, transparentnosti i neovisne revizije u skladu s člankom 30. stavkom 8.
Direktive (EU) 2018/2001.
(8)
Priznati program trebao bi biti dostupan u dijelu o dobrovoljnim programima na Komisijinim internetskim stranicama EUROPA.
(9)
Mjere predviđene u ovoj Odluci u skladu su s mišljenjem Odbora za održivost biogoriva, tekućih biogoriva i biogoriva iz biomase,
DONIJELA JE OVU ODLUKU:
Članak 1.
Dobrovoljni program „Red Tractor” („program”), podnesen Komisiji na priznavanje 23. lipnja 2021., odlikuje sljedeće kad je riječ o gorivima revidiranima u okviru tog programa: (a) sukladnost pošiljaka biogoriva s kriterijima održivosti utvrđenima u članku 29. stavcima od 3. do 5.
Direktive (EU) 2018/2001; (b) sukladnost gospodarskih subjekata s obvezom unosa točnih informacija u Unijinu ili nacionalnu bazu podataka o gorivima iz obnovljivih izvora i gorivima iz recikliranog ugljika koja se upotrebljavaju u prometu u skladu s člankom 28. stavkom 4.
Direktive (EU) 2018/2001.
Članak 2.
Odluka je valjana pet godina nakon stupanja na snagu.
Ako se sadržaj programa, kako je radi priznavanja podnesen Komisiji 23. lipnja 2021., promijeni tako da bi to moglo utjecati na osnovu ove Odluke, o tome je potrebno bez odgode obavijestiti Komisiju.
Komisija procjenjuje promjene o kojima je obaviještena kako bi se utvrdilo zadovoljava li program i dalje na odgovarajući način kriterije održivosti za koje je priznat.